text: Fyrr í hesum mánaðinum luttóku starvsfólk á Umhvørvisstovuni á veðurlagsráðstevnuni COP26, sum hesa ferð varð hildin í Glasgow í Skotlandi. Sigga Jacobsen og Jóna Ólavsdóttir, sum báðar samskipa verkætlanir fyri Norðurlendska ráðharraráðið á Umhvørvisstovuni, skipaðu á COP26 fyri tiltakinum Two Global Crisis Interlinked, sum varpaði ljós á tær báðar samantvinnaðu kreppurnar – náttúrukreppuna og veðurlagskreppuna. Við framløgum og pallborðsorðaskifti vístu serfrøðingar á, at kynstrið er at velja loysnir, sum eru við til at loysa báðar kreppurnar samstundis m.a. við at brúka náttúruloysnir. Síggj tiltakið her: Two Global Crises Interlinked — The need for balancing and win-win actions for nature and climate – YouTube
text: #000000